Source: https://e-justice.europa.eu/content_small_claims-354-bg-hu.do?init=true
Timestamp: 2019-07-21 07:19:48
Document Index: 15149474

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Kis értékű követelések - Bulgária
Az e kategóriába tartozó eljárások lefolytatására hatáskörrel rendelkező bíróság az alperes állandó lakóhelye vagy székhelye szerint illetékes kerületi bíróság (rayonen sad).
Az „A” formanyomtatványt közvetlenül az illetékes kerületi bírósághoz kell benyújtani, vagy postai úton kell elküldeni.
A rendelet 11. cikke szerinti gyakorlati segítséget és tájékoztatást a bulgáriai Európai Fogyasztói Központ biztosítja, amely az Európai Fogyasztói Központok Hálózatának részét képezi. A rendelet alkalmazásával kapcsolatban az igazságügyi minisztérium nyújt tájékoztatást kérelem alapján.
Az alkalmazandó kézbesítési módokat a hatályos polgári perrendtartás szabályozza. A 43. cikk értelmében a dokumentumok kézbesíthetők személyesen a címzett részére, vagy bármely más személyen keresztül. A bíróság úgy is rendelkezhet, hogy a kézbesítés a dokumentumnak az iratanyaghoz való hozzáadásával, a címzett ajtajára rögzítéssel, vagy postaládájába helyezésével történjen.
A polgári perrendtartás 42. cikkének (4) bekezdése értelmében az eljárásban részes fél számára e-mailben is kézbesíthetők a dokumentumok. A dokumentumokat akkor kell kézbesítettnek tekinteni, amikor azokat az információs rendszerbe bevezették.
Nincs kifejezetten meghatározva.
A polgári perrendtartás alapján fizetendő illetékek jegyzékének megfelelően Bulgáriában a bírósági illeték a követelés értékének 4%-a, de legalább 50 BGN.
A bírósági illetéket banki átutalással kell megfizetni.
Az illetékjegyzék 13. cikkének (3) bekezdése értelmében bolgár bírósági ítélet elismeréséről és végrehajtásáról szóló tanúsítvány iránti kérelem illetéke 40 BGN.
Az illetékjegyzék 15. cikke értelmében a külföldi bírósági ítélet, illetve választottbíróság vagy más szerv által hozott ítélet elismerése és végrehajtása iránti kérelem illetéke 50 BGN.
A kis értékű követelések európai eljárásában hozott határozat elleni fellebbezést az illetékes megyei bírósághoz (okrazhen sad) kell benyújtani (a polgári perrendtartás 624. cikkének (2) bekezdése).
A fellebbezést a kerületi bírósági határozatnak az érintett fél részére történő kézbesítésétől számított két héten belül kell benyújtani. A fellebbviteli eljárást a polgári perrendtartás 20. fejezete szabályozza.
A megyei bíróság ítéletének megsemmisítése a Legfelsőbb Semmítőszék előtt kérhető a 280. cikkben megállapított feltételek szerint (a polgári perrendtartás 624. cikkének (2) bekezdése).
A megsemmisítés iránti kérelem tárgyában hozott határozat végrehajtásának jogalapját és feltételeit a polgári perrendtartás 22. fejezete kifejezetten rögzíti.
Az alperes a kis értékű követelések európai eljárásában hozott ítélet felülvizsgálatát kérheti az illetékes fellebbviteli bíróságnál, a 18. cikkben megállapított feltételek szerint. A bíróság a felülvizsgálat iránti kérelem egy példányát megküldi a másik félnek, amely arra a kérelem kézhezvételétől számított egy héten belül válaszolhat. A felülvizsgálat iránti kérelmet zárt ülésen bírálják el. Amennyiben a bíróság szükségesnek ítéli, a kérelmet nyilvános ülés keretében is elbírálhatja. A felülvizsgálat iránti kérelem tárgyában hozott határozat ellen nincs helye fellebbezésnek.
A 21a. cikk (1) bekezdésének alkalmazásában elfogadott nyelv a bolgár.
A végrehajtásra hatáskörrel rendelkező szervek az (állami és magán) bírósági végrehajtók.
A kis értékű követelések európai eljárása alapján kiállítandó végrehajtható okirat iránti kérelmet az adós állandó lakóhelye illetve bejegyzett székhelye, vagy a végrehajtás helye alapján illetékes körzeti bírósághoz kell benyújtani.